মুহম্মদ নূরুল হুদা  দাঁড়াও বা না-দাঁড়াও  মৃত্যু ঠিকই দাঁড়িয়ে আছে তোমার জন্যে।  তুমি কে? তুমি কি কেউ না?  তাহলে আমিও কেউ না।  দৌড়ুতে  দৌড়ুতে আমরা যেখানে যাচ্ছি  হাঁপাতে হাঁপাতে আমরা যেখানে পা রাখছি  সেখানে না গর্ত, না বাড়ি-  আমরা কিছুই পাড়ি দিচ্ছি না, কিছুই না;  আমাদের সামনে দাঁড়িয়ে নেই কোনো গাড়ি।  কোথায় যাবে?- যাবো না।  কোথায় থামবে?- থামবো না।  আমরা পরস্পরকে পরখ করবো  আমরা পরস্পরের ভেতর সমাহিত হবো।